Uzbekistan Airways 2021 yil 12 noyabrdan boshlab Rigaga aviaqatnovlar sonini oshirmoqda. Bu haqda aviakompaniya xabarida aytilgan. Foto: KUN.UZ Endilikda, Toshkent - Riga - Toshkent yo‘nalishi bo‘yicha aviaparvozlar haftasiga ikki marotaba - dushanba va juma kunlari amalga oshiriladi. Ushbu kunlardagi aviaparvozlar quyidagi harakat jadvali bo‘yicha amalga oshiriladi (mahalliy vaqt): Toshkentdan jo‘nab ketish - 09:30; Rigaga kelish - 12:00; Rigadan jo‘nab ketish - 15:00; Toshkentga kelish - 23:00. Mazkur yo‘nalish bo‘yicha aviachiptalar narxi bir tomonga 2 425 539 so‘mdan (bagajsiz) va 2 798 698 so‘mdan (bagaj bilan), shuningdek, borish va qaytish bo‘yicha aviachiptalar 3 930 368 so‘mdan (bagajsiz) va 4 477 669 so‘mdan (bagaj bilan) boshlanadi. Bundan oldin, Toshkentdan Kiyevga parvozlar soni oshirilishi xabar qilingandi.